CELEX: 62016CA0194
Language: et
Date: 2017-10-17 00:00:00
Title: Kohtuasi C-194/16: Euroopa Kohtu (suurkoda) 17. oktoobri 2017. aasta otsus (Riigikohtu eelotsusetaotlus – Eesti) – Bolagsupplysningen OÜ, Ingrid Ilsjan versus Svensk Handel AB (Eelotsusetaotlus — Õigusalane koostöö tsiviilasjades — Määrus (EL) nr 1215/2012 — Artikli 7 punkt 2 — Valikuline kohtualluvus lepinguvälise kahju puhul — Juriidilise isiku õiguste rikkumine tema kohta internetis väidetavalt ebaõigete andmete avaldamisega ning tema kohta käivate kommentaaride eemaldamata jätmisega — Kahju tekkimise paik — Selle isiku huvide kese)

11.12.2017   
            
            
               ET
            
            
               Euroopa Liidu Teataja
            
            
               C 424/4
            
         Euroopa Kohtu (suurkoda) 17. oktoobri 2017. aasta otsus (Riigikohtu eelotsusetaotlus – Eesti) – Bolagsupplysningen OÜ, Ingrid Ilsjan versus Svensk Handel AB
   (Kohtuasi C-194/16) (1)
   
   ((Eelotsusetaotlus - Õigusalane koostöö tsiviilasjades - Määrus (EL) nr 1215/2012 - Artikli 7 punkt 2 - Valikuline kohtualluvus lepinguvälise kahju puhul - Juriidilise isiku õiguste rikkumine tema kohta internetis väidetavalt ebaõigete andmete avaldamisega ning tema kohta käivate kommentaaride eemaldamata jätmisega - Kahju tekkimise paik - Selle isiku huvide kese))
   (2017/C 424/05)
   Kohtumenetluse keel: eesti
   
      Eelotsusetaotluse esitanud kohus
   
   Riigikohus
   
      Põhikohtuasja pooled
   
   
      Määruskaebuse esitajad: Bolagsupplysningen OÜ, Ingrid Ilsjan
   
      Vastustaja: Svensk Handel AB
   
      Resolutsioon
   
   
               1.
            
            
               Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 7 punkti 2 tuleb tõlgendada nii, et juriidiline isik, kelle isikuõigusi on väidetavalt rikutud tema kohta internetis ebaõigete andmete avaldamisega ning tema kohta käivate kommentaaride eemaldamata jätmisega, võib esitada nimetatud andmete ümberlükkamise, nimetatud kommentaaride eemaldamise ja kogu temale tekitatud kahju hüvitamise hagi selle liikmesriigi kohtusse, kus on tema huvide kese.
               Kui asjaomane juriidiline isik teostab suurema osa oma tegevusest muus liikmesriigis kui tema registrijärgse asukoha liikmesriik, võib see isik esitada väidetava rikkuja vastu hagi kahju tekkimise paiga alusel selles muus liikmesriigis.
            
         
               2.
            
            
               Määruse nr 1215/2012 artikli 7 punkti 2 tuleb tõlgendada nii, et kui isiku õigusi on väidetavalt rikutud tema kohta internetis ebaõigete andmete avaldamisega ning tema kohta käivate kommentaaride eemaldamata jätmisega, ei saa isik esitada nende andmete ümberlükkamise ja nende kommentaaride eemaldamise hagi iga liikmesriigi kohtusse, mille territooriumil on või oli internetis avaldatud teave kättesaadav.
            
         
      (1)  ELT C 211, 13.6.2016.